Peaches

Merrill Beth Nisker (s. 11. marraskuuta 1966 Toronto, Kanada) on muusikko, joka tunnetaan paremmin taiteilijanimellään Peaches. Useat hänen kappaleistaan käsittelevät seksuaalisuutta ja sukupuolisuutta. Nykyään Peaches asuu ja työskentelee Berliinissä, Saksassa.

 Ura 

 Varhainen ura 
Lapsena Torontossa Merill Nisker oli jo todellinen pyörremyrsky, harrastaen voimistelua ja tanssia. Hän otti teatteri tunteja lukiossa ja lähti opiskelemaan teatteriohjausta Toronton York Universityyn, ennen kuin ryhtyi muusikoksi. 20-vuotiaana Nisker piti musiikkityöpajoja lapsille Torontossa ja oli osa folk-trioa nimeltä Mermaid Café, jonka kanssa hän levytti ensimmäisen  julkaisunsa, “Gabey & Mike”. Kappale, joka kertoi kahdesta rakastavaisesta homoseksuaalista pojasta, nousi kultti hitiksi juutalaisten kesäleirien teinityttöjen keskuudessa – Kappale herätti niin paljon huomiota, että siitä tehtiin elokuva vuonna 2016. Gabey and Mike: A Jewish Summer Camp Love Story.

Vuonna 1995, hän julkaisi Merrill Niskerin nimellä albumin Fancypants Hoodlum  ja liittyi sen jälkeen punk-yhtyeeseen, joka kutsui itseään nimellä The Shit. Vuonna 1997 ystävä huomasi kyhmyn hänen kaulassa ja sai hänet menemään lääkäriin. Hänellä todettiin kilpirauhassyöpä, johon tarvittiin sädehoitoa ja leikkaus. Fyysisesti hän toipui nopeasti, mutta kokemus oli traumaattinen. Hän ymmärsi elämän ajan rajallisuuden ja haluavansa keskittyä asioihin, joita hän piti itselleen tärkeänä. Nisker halusi tehdä omaa musiikkia, omilla ehdoillaan sooloartistina. Hän otti käyttöön taiteilijanimen Peaches. Nimi tulee Nina Simonen kappaleesta "Four Women", jossa Simone laulaa "My name is Peaches."

 Läpimurto julkisuuteen 
Peaches nousi kansainväliseen suosioon 2000-luvun alussa, kun hänen poliittinen sukupuoliroolien leikittely alkoi herättää huomiota mediassa. Hän solmi sopimuksen berliiniläisen Kitty Yo levy-yhtiön kanssa ja julkaisi ensimmäisen albumin The Teaches of Peaches. Hän siirtyi pian XL Recordings levy-yhtiölle, joka julkaisi The Teaches of Peaches -levyn uudelleen vuonna 2002 sekä seuraavana vuonna albumin Fatherfucker (2003) joka sai kriitikoilta ylistäviä arvioita; levyllä oli duetto Iggy Popin kanssa, kappaleessa “Kick It”. Kappaleesta tehtiin myös musiikkivideo. Peaches vieraili myös Iggy Popin sooloalbumilla Skull Ring. 

Sitä seurasi albumi, Impeach My Bush (2006), joka  laajensi hänen sanoitustensa skaalaa käsittelemään Irakin sodan aikaista politiikkaa ja levy toi Peachesin työskentelemään nousevan tuottajan Greg Kurstinin kanssa. Kurstin teki myöhemmin Lily Allenin ensimmäisen albumin ja nousi yhdeksi maailman tunnetuimmaksi tuottajaksi. Vuonna 2009 julkaistulla I Feel Cream -levyllä Peaches teki yhteistyötä Simian Mobile Discon kanssa ja vei soundiaan elektronisempaan suuntaan. 

Nisker piti sen jälkeen pitkän tauon levyttämisestä ja esiintyi sen sijaan yhden naisen versiona musikaalista Jesus Christ Superstar, joka sai tietysti nimekseen Peaches Christ Superstar. Muihin projekteihin kuuluivat rock-ooppera Peaches Does Herself, joka kuvasi hänen nousuaan kuuluisuuteen, sekä kirja What Else Is in the Teaches of Peaches, joka dokumentoi hänen tekemisiään. Hän palasi studioon pitkäaikaisen tuottajan Vice Coolerin sekä vierailevien artistien, kuten Sonic Youth-yhtyeestä tutun basistin Kim Gordonin kanssa, vuonna 2015 julkaistulla Rub-albumilla, Samalla hänen videoistaan ja live-produktioistaan tuli entistäkin rohkeampia. K-18: video Rubin nimikkoraidasta sisältää alastomuutta, seksiä ja queer-orgioita.

 Diskografia 
 Albumit 
 Fancypants Hoodlum (1995, Merrill Niskerin nimellä)
 The Teaches of Peaches (2000)
 The Teaches of Peaches: Expanded [Uudelleen julkaisu, bonus-CD] (2002)
 Fatherfucker (2003)
 Impeach My Bush (2006) 
 I Feel Cream (2009)
 Rub (2015)

 EP:t 

 Peaches (2000)

 Singlet 

 "Lovertits" (2000)
 "Set It Off" (2001, 2002) 
 "Rock Show" (2003)
 "Operate" (2003)
 "Kick It" (Iggy Popin kanssa) (2004)
 "Shake Yer Dix" (2006)
 "Downtown" (2006)
 "Boys Wanna Be Her" (2006)

 Yhteistyöprojektit ja uudelleen miksaukset 

 Hyväntekeväisyyslaulu UNICEFille "Do They Know It's Hallowe'en?" vuonna 2005.
 Duetto Gonzalesin kanssa: "Red Leather".
 Duetto P!nkin kanssa: "Oh My God".
 Soitti kitaraa ja lauloi Chicks on Speed'n laulussa "We Don't Play Guitars".
 On miksannut uudelleen lauluja Daft Punkille ("Technologic"), Le Tigrelle ("TKO") and Basement Jaxxille ("Get Me Off").
 Sanoittanut laulun "Drugs and Glamour" Removalin sinkulle "Irrelevant 9."
 Yhteistyössä Karen On kanssa kappale "Backass" Jackass Number Twon soundtrackille.
 Yhteistyössä Louie Austenin kanssa kappaleessa "Grab my shaft."
 Yhteistyössä Iggy Popin kanssa Iggy Popin vuoden 2003 albumilla Skull Ring. Yhteistyössä toisen kanadalaisen muusikon Mockyn kanssa.
 Duetto Snaxin kanssa: "Oo She She Wa Wa" Snaxin albumilla "From The Rocking Chair To The Stage."
 Yhteistyössä Yoko Onon kanssa: "Kiss Kiss Kiss" Onon vuonna 2007 julkaistulla Yes, I'm a Witch albumilla.
 Yhteistyössä Garbagen kanssa vuoden 2005 AmsterJamissa: Peachesin kappaleen "Fuck the Pain Away" yhdistäminen Garbagen "Push It" kappaleeseen. Yhteistyössä myös kappaleessa "I Don't Give a.."
 Kiertueella Marilyn Mansonin kanssa vuonna 2003, lauloi "Rock N Roll Nigger"in hänen kanssaan.
 Yhteistyössä Tommie Sunshinen kanssa hänen sinkullaan "Dance Among The Ruins".
 Mukana R.E.M:n kappaleella "Alligator Aviator Autopilot Antimatter" (2011).

 Soundtrackit 

 "Fuck the Pain Away" -kappaletta käytettiin elokuvassa Lost in Translationin kohtauksessa, jossa päähenkilöt Bob ja Charlotte ovat strippiklubilla. Samaa kappaletta käytettiin myös Jackass Number Two:ssa. Sex Educationin kolmannen kauden toisessa jaksossa koulun kuoro harjoitteli tätä kappaletta.
 "Operate" soi Halloween-juhlakohtauksessa elokuvassa Mean Girls. Sama kappale soi myös Waiting..:issa.
 Peaches esitti laulunsa "I U She" L-koodin toisella kaudella jaksossa nimeltä "L'Chaim". Kappale oli myös kauden soundtrackilla. 
 Niin ikään L-koodin neljännen tuotantokauden neljännessä jaksossa soitettiin Peachesin kappale "Boys Want to Be Her". Sama kappale oli myös Ugly Bettyn jaksossa "Dont Ask, Dont Tell".  
 Gap-vaatemerkki käytti kappaletta "Do Ya" syksyn 2006 televisiomainoskampanjassaan.
 The Mighty Boosh Live DVD:llä, Bollo laulaa "Fuck the Pain Away" Naboo:lle.
 "You Love It" -kappaletta käytettiin CSI: New Yorkin kolmannen tuotantokauden jaksossa "Oedipus Hex".
 Peachesin ja Iggy Popin "Kick It" on myös Playstation 2:n rallipelissä Midnight Club 3: DUB Edition''.

 Lähteet: 
Luokka:Kanadalaiset laulajat
Luokka:Vuonna 1966 syntyneet
Luokka:Elävät henkilöt